Konemusiikkifestari Swäg tulee taas – Kuivaamolla tanssibileet jatkuvat aamuun asti

Jos konemusiikki saa tennarisi liikkumaan hallitsemattomasti, ne kannattaa viikonloppua suunnata Lielahteen Kuivaamolle. Siellä järjestetään perjantaina ja lauantaina elektroniseen musiikkiin keskittyvä Swäg-festivaali. Festivaali järjestetään nyt toista kertaa. Se on suunnattu täysi-ikäisille. Tarjolla on esimerkiksi teknoa, housea ja dubstep-musiikkia. Esiintyjiä on pitkä lista, mutta niistä mainittakoon esimerkiksi räppäri Noah Kin , O Samuli A , Out of Fuel -helsinkiläisduo ja Konekonekone-yhtye. Perjantaina ohjelma alkaa kello 20 ja lauantaina kello 18. Molempina päivinä bileet jatkuvat aamuyöhön asti. Bussi kuljettaa Hervannassa järjestettäviin jatkobileisiin molempina iltoina. Tapahtuma-alueella on kaksi lavaa. Musiikin lisäksi ohjelmassa on esimerkiksi videotaidetta. Swäg-festivaali Kuivaamolla Hiedanrannassa Tampereen Lielahdessa 15.–16.6.